title: Il-mobilizzazzjoni tal-Fond Ewropew ta' Aġġustament għall-Globalizzazzjoni Riżoluzzjoni tal-Parlament Ewropew tal- 5 ta' Mejju 2009 dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehima Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (COM(2009)0150 – C6-0115/2009 – 2009/2033(ACI))#ANNESS

text:
               5.8.2010

               MT

               Il-Ġurnal Uffiċjali tal-Unjoni Ewropea

               CE 212/165

         It-Tlieta, 5 ta’ Mejju 2009Il-mobilizzazzjoni tal-Fond Ewropew ta' Aġġustament għall-Globalizzazzjoni
   P6_TA(2009)0339
   Riżoluzzjoni tal-Parlament Ewropew tal-5 ta' Mejju 2009 dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (COM(2009)0150 – C6-0115/2009 – 2009/2033(ACI))
   2010/C 212 E/28

      Il-Parlament Ewropew,

   wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2009)0150 – C6-0115/2009),
   wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-amministrazzjoni finanzjarja tajba (1), u b'mod partikulari l-punt 28 tagħha,
   wara li kkunsidra r-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 dwar it-twaqqif ta' Fond Ewropew ta' Aġġustament għall-Globalizzazzjoni (2) (Regolament EGF),
   wara li kkunsidra r-rapport tal-Kumitat għall-Baġits u l-opinjoni tal-Kumitat għall-Impjiegi u l-Affarijiet Soċjali (A6-0266/2009),

               A.

               billi l-Unjoni Ewropea waqqfet strumenti leġiżlattivi u baġitarji xierqa sabiex tagħti appoġġ akbar lill-ħaddiema li jkunu batew il-konsegwensi ta' bidliet strutturali kbar fil-mod ta' kif isir il-kummerċ dinji kif ukoll biex tassisti l-integrazzjoni tagħhom mill-ġdid fis-suq tax-xogħol,

               B.

               billi l-assistenza finanzjarja tal-Unjoni, għal dawk il-ħaddiema li jkunu sfaw bla xogħol, għandha tkun dinamika u aċċessibbli mill-aktar fis u bl-aktar mod effikaċi possibbli, f'konformità mad-Dikjarazzjoni Konġunta tal-Parlament Ewropew, tal-Kunsill u tal-Kummissjoni li ġiet adottata waqt il-laqgħa ta' konċiljazzjoni tas-17 ta' Lulju 2008, u wara li tqis b'mod xieraq id-dispożizzjonijiet tal-Ftehima Interistituzzjonali tas-17 ta' Mejju 2006 dwar l-adozzjoni ta' deċiżjonijiet biex jiġi mmobilizzat il-Fond,

               C.

               billi Spanja talbet l-assistenza fil-każijiet li jikkonċernaw dawk il-ħaddiema li sfaw bla xogħol fis-settur tal-karozzi fil-komunitajiet awtonomi ta' Castilla y Leon u ta' Aragón (3) u ssodisfat il-kriterji ta' eliġibilità kif stipulati mir-Regolament EGF,

               D.

               billi skont id-dispożizzjoni tal-Artikolu 8(1) tar-Regolament EGF jista' jintuża sa 0,35 % tal-ammont annwali għall-iffinanzjar tal-monitoraġġ, tal-informazzjoni, tal-appoġġ amministrattiv u tekniku, tal-verifika, tal-kontroll u tal-attivitajiet ta' evalwazzjoni meħtieġa biex jiġi implimentat ir-Regolament EGF,

               E.

               billi fuq il-bażi ta' dan l-Artikolu, il-Kummissjoni pproponiet li tuża l-Fond sabiex twaqqaf is-sit elettroniku tal-EGF li jagħti informazzjoni dwar il-Fond Ewropew ta' Aġġustament għall-Globalizzazzjoni fil-lingwi kollha tal-UE, bl-appoġġ ta' pubblikazzjonijiet, ta' attivitajiet awdjuviżivi u ta' netwerk għall-iskambju tal-aħjar prattika bejn l-Istati Membri (4), li hu konformi mar-rieda tal-Parlament Ewropew biex iċ-ċittadini jsiru jafu aktar bl-azzjonijiet tal-UE,

               1.

               Jitlob lill-istituzzjonijiet involuti fid-deċiżjoni u fil-proċess ta' implimentazzjoni sabiex jagħmlu l-isforzi meħtieġa biex jgħaġġlu l-mobilizzazzjoni tal-Fond;

               2.

               Ifakkar li l-Unjoni Ewropea għandha tuża l-mezzi tagħha kollha biex tegħleb il-konsegwenzi tal-kriżi ekonomika u finanzjarja fid-dinja; f'dan ir-rigward, jinnota li l-Fond jista' jkollu rwol kruċjali fl-integrazzjoni mill-ġdid fis-suq tax-xogħol ta' dawk il-ħaddiema li kienu sfaw bla xogħol;

               3.

               Jilqa' l-inizjattiva tal-Kummissjoni li tipprovdi li ċ-ċittadini tal-Unjoni Ewropea jkollhom sit elettroniku trasparenti, faċli biex jintuża u aġġornat;

               4.

               Jisħaq li l-mobilizzazzjoni tal-EGF fl-approprjazzjonijiet ta' ħlas m'għandhomx ifixklu l-iffinanzjar tal-Fond Soċjali Ewropew;

               5.

               Japprova d-deċiżjoni annessa ma' din ir-riżoluzzjoni;

               6.

               Jagħti istruzzjonijiet lill-President tiegħu biex jiffirma d-deċiżjoni mal-President tal-Kunsill u biex jagħmel l-arranġamenti meħtieġa għall-publikazzjoni fil-Ġurnal Uffiċjali tal-Unjoni Ewropea;

               7.

               Jagħti istruzzjonijiet lill-President tiegħu biex jgħaddi din ir-riżoluzzjoni, flimkien mal-anness tagħha, lill-Kunsill u lill-Kummissjoni.

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.

      (3)  EGF/2008/004 ES/Castilla y Leon u Aragón.

      (4)  SEC(2008)2986.

      It-Tlieta, 5 ta’ Mejju 2009ANNESS

         It-Tlieta, 5 ta' Mejju 2009ANNESS DEĊIŻJONI TAL-PARLAMENT EWROPEW U TAL-KUNSILL
         dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
         Il-PARLAMENT EWROPEW U L-KUNSILL TAL-UNJONI EWROPEA,
         wara li kkunsidraw t-Trattat li jistabbilixxi l-Komunità Ewropea,
         wara li kkunsidraw il-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tagħha,
         wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (2), u b'mod partikolari l-Artikolu 12(3) tiegħu,
         wara li kkunsidraw il-proposta tal-Kummissjoni,
         Billi:

                     (1)

                     Il-Fond Ewropew ta' Aġġustament għall-Globalizzazzjoni (il-“Fond”) twaqqaf sabiex jagħti appoġġ akbar lill-ħaddiema li jkunu batew il-konsegwensi ta' bidliet strutturali kbar fil-mod ta' kif isir il-kummerċ dinji kif ukoll biex jassisti l-integrazzjoni mill-ġdid tagħhom fis-suq tax-xogħol.

                     (2)

                     Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond fi ħdan il-limitu annwali ta’ EUR 500 miljun.

                     (3)

                     Spanja ressqet applikazzjoni biex timmobilizza l-Fond, fir-rigward tas-sensji fis-settur tal-vetturi, fid-29 ta' Diċembru 2008. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta' EUR 2 694 300.

                     (4)

                     Barra minn hekk, il-Kummissjoni tipproponi li tuża l-ammont ta’ EUR 690 000 mill-Fond għall-assistenza teknika skont l-Artikolu 8 tar-Regolament (KE) Nru 1927/2006.

                     (5)

                     Għalhekk, il-Fond għandu jiġi mobilizzat sabiex jagħti kontribuzzjoni finanzjarja għall-applikazzjoni li Spanja ressqet kif ukoll biex jindirizza l-ħtieġa għal assistenza teknika,

               IDDEĊIDEW DAN LI ĠEJ:
         Artikolu 1
         Għall-baġit ġenerali ta' l-Unjoni Ewropea għas-sena finanzjarja 2009, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 3 384 300 f'approprjazzjonijiet ta' impenn u ta' ħlas.
         Artikolu 2
         Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

            Magħmul fi Strasburgu,

                  Għall-Parlament Ewropew

                  Il-President

                  Għall-Kunsill

                  Il-President

         (1)  ĠU C 139, 14.6.2006, p. 1.

         (2)  ĠU L 406, 30.12.2006, p. 1.


Avviż Legali Importanti

|

32006D0670

Deċiżjoni tal-Kunsill 2006/670/PESK tal- 5 ta’ Ottubru 2006 li taħtar Rappreżentant Speċjali ta' l-Unjoni Ewropea ġdid għall-Asja Ċentrali

Official Journal L 275 , 06/10/2006 P. 0065 - 0065 Official Journal L 200 , 01/08/2007 P. 0008 - 0008

		20061005Deċiżjoni tal-Kunsill 2006/670/PESKtal- 5 ta’ Ottubru 2006li taħtar Rappreżentant Speċjali ta' l-Unjoni Ewropea ġdid għall-Asja ĊentraliIL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea u, b'mod partikolari l-Artikolu 18(5) flimkien ma' l-Artikolu 23(2) tiegħu,Billi,(1) Fit- 28 ta' Lulju 2005, il-Kunsill adotta l-Azzjoni Konġunta 2005/588/PESK [1] li taħtar lis-Sur Ján Kubiš bħala Rappreżentant Speċjali ta' l-Unjoni Ewropea (RSUE) għall-Asja Ċentrali, li l-mandat tiegħu ġie estiż sat- 28 ta' Frar 2007.(2) B'ittra datata l- 4 ta' Lulju 2006, is-Sur Kubiš ippreżenta r-riżenja tiegħu bħala RSUE, b'effett mill- 5 ta' Lulju 2006. Għandu għaldaqstant jinħatar RSUE ġdid għaż-żmien li jifdal tal-mandat.(3) Is-Segretarju Ġenerali/Rappreżentant Għoli (SĠ/RGħ) irrakkomanda li jinħatar is-Sur Pierre Morel bħala r-RSUE ġdid għall-Asja Ċentrali,ADOTTA DIN ID-DEĊIŻJONI:Artikolu 1Is-Sur Pierre Morel huwa b'dan maħtur bħala r-Rappreżentant Speċjali ta’ l-Unjoni Ewropea l-ġdid għall-Asja Ċentrali. Huwa għandu jeżerċita l-funzjonijiet tiegħu skond il-mandat stabbilit fl-Azzjoni Konġunta 2005/588/PESK u l-modalitajiet dettaljati li jinsabu fiha.Artikolu 2Din id-Deċiżjoni għandha tidħol fis-seħħ fil-jum ta' l-adozzjoni tagħha.Hija għandha tapplika sat- 28 ta’ Frar 2007.Artikolu 3Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmul fil-Lussemburgu, 5 ta’ Ottubru 2006.Għall-KunsillIl-PresidentK. Rajamäki[1] ĠU L 199, 29.7.2005, p. 100. Azzjoni Konġunta kif emendata bl-Azzjoni Konġunta 2006/118/PESK, 20 ta' Frar 2006 (ĠU L 49, 21.2.2006, p. 7).--------------------------------------------------


title: Deċiżjoni (UE) 2016/1858 tal-Parlament Ewropew u tal-Kunsill tal-11 ta' Ottubru 2016 dwar il-mobilizzazzjoni tal-Fond Ewropew ta' Aġġustament għall-Globalizzazzjoni (wara l-applikazzjoni mill-Iżvezja — EGF/2016/002 SE/Ericsson)

text:
               20.10.2016

               MT

               Il-Ġurnal Uffiċjali tal-Unjoni Ewropea

               L 284/25

         DEĊIŻJONI (UE) 2016/1858 TAL-PARLAMENT EWROPEW U TAL-KUNSILL
   tal-11 ta' Ottubru 2016
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni (wara l-applikazzjoni mill-Iżvezja — EGF/2016/002 SE/Ericsson)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari Punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif previst fl-Artikolu 12 tar-Regolament tal-Kunsill (UE, Euratom) Nru 1311/2013 (3).

               (3)

               Fil-31 ta' Marzu 2016, l-Iżvezja ssottomettiet applikazzjoni għall-mobilizzazzjoni tal-FEG, fir-rigward tas-sensji f'Ericsson (Telefonaktiebolaget LM Ericsson) fl-Iżvezja. Kienet issupplimentata minn informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta' EUR 3 957 918 fir-rigward tal-applikazzjoni sottomessa mill-Iżvezja.

               (5)

               Sabiex jiġi minimizzat iż-żmien meħud biex jiġi mobilizzat il-FEG, din id-Deċiżjoni għandha tapplika mid-data tal-adozzjoni tagħha,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni stabbilit għas-sena finanzjarja 2016, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jagħti s-somma ta' EUR 3 957 918 f'approprjazzjonijiet ta' impenn u ta' pagament.
   Artikolu 2
   Din id-deċiżjoni tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Din għandha tapplika mill-11 ta' Ottubru 2016.

      Magħmul fi Brussel, il-11 ta' Ottubru 2016.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         I. KORČOK

      (1)  ĠU L 347, 20.12.2013, p. 855.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: Deċiżjoni tal-Kummissjoni tat- 18 ta’ Diċembru 2009 dwar l-estensjoni tal-perjodu ta' disponibbilità tal-Unjoni Ewropea għajnuna makrofinanzjarja għal-Libanu

text:
               22.12.2009

               MT

               Il-Ġurnal Uffiċjali tal-Unjoni Ewropea

               L 339/54

         DEĊIŻJONI TAL-KUMMISSJONI
   tat-18 ta’ Diċembru 2009
   dwar l-estensjoni tal-perjodu ta' disponibbilità tal-Unjoni Ewropea għajnuna makrofinanzjarja għal-Libanu
   (2009/997/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2007/860/KE tal-10 ta’ Diċembru 2007, li tipprovdi għal għajnuna makrofinanzjarja Komunitarja lil-Libanu (1), u b'mod partikolari l-Artikolu 1(3) tagħha,
   Billi:

               (1)

               Il-ħruġ tal-flus tal-ammont sħiħ tal-makro-assistenza finanzjarja tal-Unjoni Ewropea lil-Libanu ma kienx possibbli li jsir fi żmien il-perjodu ta' sentejn kif previst fid-Deċiżjoni 2007/860/KE, minħabba d-dewmien fl-implimentazzjoni ta' miżuri ta' riforma, partikolarment dawk identifikati fil-Memorandum ta' Ftehim li huma l-kriterji li permezz tagħhom tista' sseħħ l-implimentazzjoni sħiħa tal-assistenza.

               (2)

               Il-prospetti huma tali li bil-ħatra ta' gvern ġdid ta' għaqda nazzjonali, l-awtoritajiet Lebaniżi se jkunu f'pożizzjoni li jimplimentaw il-kriterji ta' riforma marbuta mal-implimentazzjoni tal-assistenza makrofinanzjarja, kif stipulat fil-Memorandum ta' Ftehim.

               (3)

               L-awtoritajiet Lebaniżi implimentaw b'mod sodisfaċenti l-programm ta' riforma ekonomika li dwaru hemm ftehim mal-Fond Monetarju Internazzjonali skont l-Għajnuna ta’ Emerġenza għal Wara l-Kunflitti (EPCA).

               (4)

               Id-disponibbilità tal-assistenza makrofinanzjarja tal-Unjoni Ewropea lill-Libanu, skont id-Deċiżjoni 2007/860/KE, tiskadi fil-21 Diċembru 2009.

               (5)

               L-estensjoni tal-perjodu ta' disponibbilità ta' sena tista' għalhekk jiġi approvata.

               (6)

               Il-Kumitat Ekonomiku u Finanzjarju kien debitament kkonsultat dwar din l-estensjoni,

         IDDEĊIEDIET KIF ĠEJ:
   Artikolu 1
   Il-perjodu ta' disponibbilità tal-assistenza makrofinanzjarja tal-Unjoni Ewropea lil Libanu hija estiża b'sena addizzjonali, sal-21 ta’ Diċembru 2010.
   Artikolu 2
   Din id-Deċiżjoni għandha tidħol fis-seħħ mill-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussel, it-18 ta’ Diċembru 2009.

            Għall-Kummissjoni

            Il-President

         José Manuel BARROSO

      (1)  ĠU, L 337, 21.12.2007, p. 111.


title: 2009/487/KE: Deċiżjoni tal-Kunsill tal- 24 ta’ Ottubru 2008 dwar il-konklużjoni ta’ Protokoll bejn il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar il-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil mressqa fi Stat Membru jew fl-Iżvizzera

text:
               24.6.2009

               MT

               Il-Ġurnal Uffiċjali tal-Unjoni Ewropea

               L 161/6

         DEĊIŻJONI TAL-KUNSILL
   tal-24 ta’ Ottubru 2008
   dwar il-konklużjoni ta’ Protokoll bejn il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar il-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil mressqa fi Stat Membru jew fl-Iżvizzera
   (2009/487/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 63 (1)(a) tiegħu, flimkien mal-ewwel sentenza tal-ewwel sub-paragrafu tal-Artikolu 300(2) u l-ewwel sub-paragrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1)

   Billi:

               (1)

               Fis-27 ta’ Frar il-Kunsill awtorizza lill-Kummissjoni sabiex tiftaħ negozjati, f’isem il-Komunità, mal- Konfederazzjoni Żvizzera u l-Prinċipat tal-Liechtenstein dwar Protokoll dwar il-parteċipazzjoni tad-Danimarka fil-Ftehim bejn il-Komunità Ewopea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil magħmula fi Stat Membru jew fl-Iżvizzera (minn issa msejjaħ “il-Protokoll”). Dawn in-negozjati ġew finalizzati.

               (2)

               F’konformità mad-Deċiżjoni tal-Kunsill tat-28 ta’ Frar 2008, u soġġett għall-konklużjoni finali tiegħu f’data aktar ‘il quddiem, dan il-Protokoll ġie ffirmat, f’isem il-Komunità Ewropea fit-28 ta’ Frar 2008.

               (3)

               Il-Protokoll għandu jkun approvat.

               (4)

               Id-dħul fis-seħħ tal-Protokoll fir-rigward tal-Iżvizzera huwa relatat mad-dħul fl-effett tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis
                   (2) ta’ Schengen u tal-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil mressqa fi Stat Membru jew fl-Iżvizzera (3).

               (5)

               Id-dħul fis-seħħ ta’ dan il-Protokoll fir-rigward tal-Liechtenstein huwa relatat mad-dħul fl-effett tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein għall-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (minn issa ‘l quddiem imsejjaħ “il-Protokoll dwar l-assoċjazzjoni tal-Liechtenstein mal-acquis ta’ Schengen”) u tal-Protokoll bejn il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein għall-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil mressqa fi Stat Membru jew fl-Iżvizzera (minn issa ‘l quddiem imsejjaħ “il-Protokoll dwar l-assoċjazzjoni tal-Liechtenstein mal-acquis ta’ Dublin”). B’konsegwenza ta’ dan, id-depożitu tal-istrument ta’ approvazzjoni fir-rigward tal-Liechtenstein m’għandux isir qabel l-approvazzjoni mill-Kunsill tal-Protokoll dwar l-assoċjazzjoni tal-Liechtenstein mal-acquis ta’ Schengen u tal-Protokoll dwar l-assoċjazzjoni tal-Liechtenstein mal-acquis ta’ Dublin.

               (6)

               Ir-Renju Unit u l-Irlanda, f’konformità mal-Artikolu 3 tal-Protokoll dwar il-pożizzjoni tar-Renju Unit u l-Irlanda anness għat-Trattat dwar l-Unjoni Ewropea u t-Trattat li jistabbilixxi l-Komunità Ewropea, qegħdin jieħdu sehem fl-adozzjoni u l-applikazzjoni ta’ din id-Deċiżjoni.

               (7)

               F’konformià mal-Artikoli 1 u 2 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tipparteċipa fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha,

         IDDEĊIEDA KIF ĠEJ:
   Artikolu 1
   Il-Protokoll bejn il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar il-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli mill-eżami ta’ talba għal ażil mressqa fi Stat Membru jew fl-Iżvizzera huwa approvat f’isem il-Komunità.
   It-test tal-Protokoll huwa anness ma’ din id-Deċiżjoni.
   Artikolu 2
   1.   Il-President tal-Kunsill huwa b’dan awtorizzat sabiex jaħtar il-persuna(i) bis-setgħa li tiddepożita f’isem il-Komunità l-istrument ta’ approvazzjoni previst fl-Artikolu 5 tal-Protokoll, sabiex jesprimi l-kunsens tal-Komunità sabiex tintrabat fir-relazzjonijiet tagħha mal-Iżvizzera.
   2.   Il-President tal-Kunsill huwa hawnhekk awtorizzat sabiex jaħtar il-persuna(i) bis-setgħa li tiddepożita f’isem il-Komunità l-istrument ta’ approvazzjoni previst fl-Artikolu 5 tal-Protokoll, sabiex jesprimi l-kunsens tal-Komunità sabiex tintrabat fir-relazzjonijiet tagħha mal-Liechtenstein. Id-depożitu ta’ dan l-istrument m’għandux isir qabel ma l-Kunsill ikun approva, f’isem il-Komunità Ewropea u f’isem l-Unjoni Ewropea, il-Protokoll dwar l-assoċjazzjoni tal-Liechtenstein mal-acquis ta’ Schengen u, f’isem il-Komunità Ewropea, il-Protokoll dwar l-assoċjazzjoni tal-Liechtenstein mal-acquis ta’ Dublin.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, 24 ta’ Ottubru 2008.

            Għall-Kunsill

            Il-President

         M. ALLIOT-MARIE

      (1)  L-Opinjoni tat-8 ta’ Lulju 2008 (għadha mhix ippubblikata fil-Ġurnal Uffiċjali).

      (2)  ĠU L 53, 27.2.2008, p. 52.

      (3)  ĠU L 53, 27.2.2008, p. 5.
    ---documentbreak---

               24.6.2009

               MT

               Il-Ġurnal Uffiċjali tal-Unjoni Ewropea

               L 161/8

         PROTOKOLL
   bejn il-Komunità Ewropea, il-Konfederazzjoni Żvizzera u l-Prinċipalità ta’ Liechtenstein għall-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżami ta’ talba għall-ażil magħmula fi Stat Membru jew fl-Iżvizzera
   IL-KOMUNITÀ EWROPEA (minn hawn ‘il quddiem imsejħa il-“Komunità”),
   minn naħa waħda,
   kif ukoll
   IL-KONFEDERAZZJONI ŻVIZZERA (minn hawn ‘il quddiem imsejħa l-“Iżvizzera”),
   kif ukoll
   Il-Prinċipalità tal-Liechtenstein (minn hawn ‘il quddiem imsejħa “Liechtenstein”),
   min-naħa l-oħra,
   minn hawn ‘il quddiem imsejħa “il-Partijiet Kontraenti”,
   FILWAQT LI JQISU li l-Protokoll dwar il-pożizzjoni tad-Danimarka, mehmuż mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, jipprovdi li l-ebda miżura taħt it-Titolu IV tat-Trattat li jistabbilixxi l-Komunità Ewropea m’għandha torbot lid-Danimarka jew tkun applikabbli għad-Danimarka;
   FILWAQT LI JIRRIFERU għad-dispożizzjoni fil-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżami ta’ talba għall-ażil magħmula fi Stat Membru jew fl-Iżvizzera (1) (minn hawn ‘il quddiem imsejjaħ “il-Ftehim bejn il-Komunità Ewropea u l-Iżvizzera”), dwar il-possibbiltà għar-Renju tad-Danimarka (minn hawn ‘il quddiem imsejjaħ id-“Danimarka”) sabiex jitlob li jipparteċipa f’dan il-Ftehim;
   FILWAQT LI JIKKUNSIDRAW il-Protokoll bejn il-Komunità Ewropea, il-Konfederazzjoni Żvizzera u l-Prinċipalità ta’ Liechtenstein għall-istess Ftehim bejn il-Komunità Ewropea u l-Konfederazzjoni Żvizzera dwar l-adeżjoni tal-Prinċipalità ta’ Liechtenstein ma’ dak il-Ftehim, skont l-Artikolu 15 tiegħu;
   FILWAQT LI JINNUTAW li r-Renju tad-Danimarka, f’ittra datata t-8 ta’ Novembru 2004, talab sabiex jipparteċipa fl-istess Ftehim bejn il-Komunità Ewropea u l-Iżvizzera;
   FILWAQT LI JIKKUNSIDRAW skont l-istess Ftehim bejn il-Komunità Ewropea u l-Iżvizzera, li miegħu aderixxiet il-Prinċipalità ta’ Liechtenstein, il-kondizzjonijiet għal tali parteċipazzjoni mir-Renju tad-Danimarka għandhom jiġu determinati mill-Partijiet Kontraenti, li jaġixxu bil-kunsens tad-Danimarka, fi Protokoll għal dak il-Ftehim;
   FILWAQT LI JIKKUNSIDRAW li kien xieraq, fil-bidunett, għad-Danimarka u l-Komunità li jikkonkludu Ftehim sabiex isolvu, b’mod partikolari, kwistjonijiet relatati mal-ġurisdizzjoni tal-Qorti tal-Ġustizzja u l-koordinazzjoni bejn il-Komunità u d-Danimarka fir-rigward ta’ ftehim internazzjonali;
   FILWAQT LI JIKKUNSIDRAW il-Ftehim bejn il-Komunità Ewropea u r-Renju tad-Danimarka dwar il-kriterji u l-mekkaniżmi sabiex jiġi stabbilit Stat responsabbli għall-eżami ta’ talba għall-ażil magħmula fid-Danimarka jew fi kwalunkwe Stat Membru ieħor tal-Unjoni Ewropea u l-“Eurodac” għat-tqabbil tal-marki tas-swaba’ għall-applikazzjoni effettiva tal-Konvenzjoni ta’ Dublin (2);
   FILWAQT LI KKUNSIDRAW li huwa għalhekk meħtieġ li jkunu stabbiliti l-kondizzjonijiet li bihom id-Danimarka tipparteċipa fil-Ftehim bejn il-Komunità Ewropea u l-Iżvizzera, li miegħu aderixxiet Liechtenstein, u li b’mod partikolari huwa meħtieġ li jkunu stabbiliti d-drittijiet u l-obbligi bejn l-Iżvizzera, Liechtenstein u d-Danimarka;
   FILWAQT LI JINNUTAW li d-dħul fis-seħħ ta’ dan il-Protokoll huwa bbażat fuq il-kunsens tad-Danimarka, skont il-ħtiġiet kostituzzjonali tagħha,
   FTIEHMU KIF ĠEJ:
   Artikolu 1
   Ir-Renju tad-Danimarka għandu jipparteċipa fil-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżami ta’ talba għall-ażil magħmula fi Stat Membru jew fl-Iżvizzera (minn hawn ‘il quddiem imsejjaħ “il-Ftehim bejn il-Komunità Ewropea u l-Iżvizzera”) li miegħu l-Prinċipalità ta’ Liechtenstein aderixxiet permezz ta’ protokoll għal dan il-Ftehim (minn hawn ‘il quddiem imsejjaħ “il-Protokoll ta’ Liechtenstein”) skont l-Artikolu 15 tal-Ftehim, taħt il-kondizzjonijiet stabbiliti bil-Ftehim bejn il-Komunità Ewropea u r-Renju tad-Danimarka dwar il-kriterji u l-mekkaniżmi sabiex jiġi stabbilit l-Istat responsabbli għall-eżami ta’ talba għall-ażil magħmula fid-Danimarka jew fi kwalunkwe Stat Membru ieħor tal-Unjoni Ewropea u l-“Eurodac” għat-tqabbil tal-marki tas-swaba’ għall-applikazzjoni effettiva tal-Konvenzjoni ta’ Dublin (minn hawn ‘il quddiem imsejjaħ “il-Ftehim bejn il-Komunità Ewropea u d-Danimarka”) u l-Protokoll preżenti.
   Artikolu 2
   1.   Id-dispożizzjonijiet tar-Regolament tal-Kunsill (KE) Nru 343/2003 tat-18 ta’ Frar 2003 li jistabbilixxi l-kriterji u l-mekkaniżmi sabiex ikun stabbilit l-Istat Membru responsabbli għall-eżami ta’ talba għall-ażil magħmula f’wieħed mill-Istati Membri minn ċittadin ta’ pajjiż terz (3) (ir-“Regolament ta’ Dublin”), li jinsab mehmuż ma’ dan il-Protokoll u jifforma parti minnu, flimkien mal-miżuri ta’ implimentazzjoni adottati skont l-Artikolu 27(2) tar-“Regolament ta’ Dublin” għandhom, skont il-liġi internazzjonali, japplikaw għar-relazzjonijiet bejn id-Danimarka, minn naħa waħda, u l-Iżvizzera u Liechtenstein, min-naħa l-oħra.
   2.   Id-dispożizzjonijiet tar-Regolament tal-Kunsill (KE) Nru 2725/2000 tal-11 ta’ Diċembru 2000 adottat mill-Kunsill tal-Unjoni Ewropea dwar it-twaqqif tal-“Eurodac” għat-tqabbil tal-marki tas-swaba’ għall-applikazzjoni effettiva tal-Konvenzjoni ta’ Dublin (4) (“Regolament Eurodac”), li jinsab mehmuż ma’ dan il-Protokoll u jifforma parti minnu, flimkien mal-miżuri ta’ implimentazzjoni adottati skont l-Artikolu 22 jew 23(2) tar-“Regolament Eurodac” għandhom, skont il-liġi internazzjonali, japplikaw għar-relazzjonijiet bejn id-Danimarka, minn naħa waħda, u l-Iżvizzera u Liechtenstein, min-naħa l-oħra.
   3.   L-emendi tal-Atti msemmija fil-paragrafi 1 u 2 notifikati mid-Danimarka lill-Kummissjoni skont l-Artikolu 3 tal-Ftehim bejn il-Komunità Ewropea u d-Danimarka u notifikati mill-Iżvizzera u Liechtenstein lill-Kummissjoni skont l-Artikolu 4 tal-Ftehim bejn il-Kumunità Ewropea u l-Iżvizzera, u l-Artikolu 5 tal-Protokoll ta’ Liechtenstein rispettivament għandhom, skont il-liġi internazzjonali, japplikaw għar-relazzjonijiet bejn id-Danimarka, minn naħa waħda, u l-Iżvizzera u Liechtenstein, min-naħa l-oħra.
   4.   Il-miżuri ta’ implimentazzjoni adottati skont l-Artikolu 27 (2) tar-“Regolament ta’ Dublin” u l-miżuri ta’ implimentazzjoni adottati skont l-Artikolu 22 jew 23(2) tar-“Regolament Eurodac” notifikati mid-Danimarka lill-Kummissjoni skont l-Artikolu 4 tal-Ftehim bejn il-Kumunità Ewropea u d-Danimarka u notifikati mill-Iżvizzera u Liechtenstein lill-Kummissjoni skont l-Artikolu 4 tal-Ftehim bejn il-Komunità Ewropea u l-Iżvizzera u l-Artikolu 5 tal-Protokoll ta’ Liechtenstein rispettivament għandhom, skont il-liġi internazzjonali, japplikaw għar-relazzjonijiet bejn id-Danimarka, minn naħa waħda, u l-Iżvizzera u Liechtenstein, min-naħa l-oħra.
   Artikolu 3
   L-Iżvizzera u Liechtenstein għandhom ikunu intitolati jissottomettu dikjarazzjonijiet tal-fatti jew sottomissjonijiet bil-miktub lill-Qorti tal-Ġustizzja f’każi fejn tkun saritilha mistoqsija minn qorti jew tribunal Daniżi għal deċiżjoni preliminari, skont l-Artikolu 6 (1) tal-Ftehim bejn il-Komunità Ewropea u d-Danimarka.
   Artikolu 4
   1.   Fil-każ ta’ lment mill-Iżvizzera jew minn Liechtenstein dwar l-applikazzjoni jew l-interpretazzjoni mid-Danimarka ta’ dan il-Protokoll, l-Iżvizzera jew Liechtenstein jistgħu jitolbu li l-kwistjoni tiġi inkluża uffiċjalment bħala kwistjoni ta’ disputa fl-aġenda tal-Kumitat Imħallat.
   2.   Fil-każ ta’ lment mid-Danimarka dwar l-applikazzjoni jew l-interpretazzjoni mill-Iżvizzera jew minn Liechtenstein ta’ dan il-Protokoll, id-Danimarka tista’ titlob li l-kwistjoni tiġi inkluża uffiċjalment fl-aġenda tal-Kumitat Imħallat bħala kwistjoni ta’ disputa. Il-kwistjoni għandha tiġi inkluża fl-aġenda mill-Kummissjoni.
   3.   Il-Kumitat Imħallat għandu jkollu 90 jum, mid-data meta tiġi adottata l-aġenda li fiha tkun ġiet inkluża uffiċjalment id-disputa, sabiex jirriżolvi d-disputa. Għal dan il-għan, id-Danimarka tista’ tagħmel jew tippreżenta l-osservazzjonijiet tagħha lill-Kumitat Imħallat.
   4.   F’każ li disputa tiġi riżolta mill-Kumitat Imħallat b’mod li tkun tinħtieġ implimentazzjoni fid-Danikarka, id-Danikarka għandha, fil-perjodu imsemmi fil-paragrafu 3, tinnotifika lill-Partijiet jekk hijiex sejra timplimenta, jew le, ir-riżoluzzjoni.
   Jekk id-Danimarka tinnotifika d-deċiżjoni tagħha li m’hijiex sejra timplimenta r-riżoluzzjoni, għandu japplika l-paragrafu 5.
   5.   Jekk id-disputa ma tkunx tista’ tiġi riżolta mill-Kumitat Imħallat fil-perjodu imsemmi fil-paragrafu 3, għandu jingħata perjodu ulterjuri ta’ 90 jum sabiex ikun jista’ jintlaħaq ftehim finali. Jekk il-Kumitat Imħallat ma jkunx ħa deċiżjoni sa tmiem il-perjodu, dan il-Protokoll għandu jitqies bħala terminat fit-tmiem tal-aħħar jum ta’ dak il-perjodu.
   Artikolu 5
   Dan il-Protkoll huwa suġġett għar-ratifika jew għall-approvazzjoni mill-Partijiet Kontraenti.
   L-istrumenti ta’ ratifika jew approvazzjoni għandhom jiġu depożitati mas-Segretarju Ġenerali tal-Kunsill, li għandu jservi ta’ depożitarju.
   Fir-rigward ta’ Liechtenstein, dan il-Protokoll għandu jidħol fis-seħħ fl-ewwel jum tat-tieni xahar wara n-notifika mill-Komunità u minn Liechtenstein dwar it-tlestija tal-proċeduri rispettivi tagħhom.
   Fir-rigward tal-Iżvizzera, dan il-Protokoll għandu jidħol fis-seħħ fl-ewwel jum tat-tieni xahar wara n-notifika mill-Komunità u mill-Iżvizzera dwar it-tlestija tal-proċeduri rispettivi tagħhom.
   Id-dħul fis-seħħ ta’ dan il-Protokoll għall-Komunità u għal-Liechtenstein, minn naħa waħda, u għall-Komunità u għall-Konfederazzjoni Żvizzera, minn naħa oħra, huwa suġġett ukoll għar-riċezzjoni minn qabel għand id-depożitarju ta’ Nota mid-Danimarka fis-sens li d-Danimarka taċċetta d-dispożizzjonijiet ta’ dan il-Protokoll u tiddikjara li għandha tapplika d-dispożizzjonijiet imsemmija fl-Artikolu 2 fir-relazzjonijiet reċiproċi tagħha mal-Iżvizzera u ma’ Liechtenstein.
   Artikolu 6
   Kull Parti Kontraenti tista’ tittermina dan il-Protokoll permezz ta’ dikjarazzjoni bil-miktub indirizzata lid-depożitarju. Tali dikjarazzjoni għandha jkollha effett sitt xhur wara d-depożitu.
   Dan il-Protokoll għandu jintemm jekk il-Ftehim bejn il-Komunità u d-Danimarka jiġi terminat.
   Dan il-Protokoll għandu jintemm jekk il-Komunità jew kemm l-Iżvizzera kif ukoll Liechtenstein jiddenunzjawh.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  ĠU L 53, 27.2.2008, p. 5.

      (2)  ĠU L 66, 8.3.2006, p. 38.

      (3)  ĠU L 50, 25.2.2003, p. 1.

      (4)  Ġ.U. L 316, 15.12.2000, p. 1.
   ANNESS
   Regolament tal-Kunsill (KE) Nru 343/2003 tat-18 ta’ Frar 2003 li jistabbilixxi l-kriterji u l-mekkaniżmi sabiex ikun stabbilit l-Istat Membru responsabbli għall-eżami ta’ talba għall-ażil magħmula f’wieħed mill-Istati Membri minn ċittadin ta’ pajjiż terz (ĠU L 50, 25.2.2003, p. 1).
   Regolament tal-Kunsill (KE) Nru 2725/2000 tal-11 ta’ Diċembru 2000 dwar it-twaqqif tal-“Eurodac” għat-tqabbil tal-marki tas-swaba’ għall-applikazzjoni effettiva tal-Konvenzjoni ta’ Dublin (Ġ.U. L 316, 15.12.2000, p. 1).


title: 2009/331/KE,Euratom: Deċiżjoni tal-Kunsill u tal-Kummissjoni tas- 26 ta’ Frar 2009 dwar il-konklużjoni tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea

text:
               28.4.2009

               MT

               Il-Ġurnal Uffiċjali tal-Unjoni Ewropea

               L 107/164

         DEĊIŻJONI TAL-KUNSILL U TAL-KUMMISSJONI
   tas-26 ta’ Frar 2009
   dwar il-konklużjoni tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea
   (2009/331/KE, Euratom)
   IL-KUNSILL TAL-UNJONI EWROPEA
   U L-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b' mod partikolari l-Artikolu 310 flimkien mat-tieni sentenza tal-Artikolu 300(2), l-ewwel subparagrafu, u t-tieni subparagrafu tal-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidraw l-Att ta' Adeżjoni tal-Bulgarija u tar-Rumanija u b'mod partikolari l-Artikolu 6(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw il-kunsens tal-Parlament Ewropew,
   Wara li kkunsidraw l-approvazzjoni tal-Kunsill skont l-Artikolu 101 tat-Trattat li jistabbilixxi l-Komunità Ewropea dwar l-Enerġija Atomika,
   Billi:

               (1)

               Il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, ġie ffirmat f’isem il-Komunità Ewropea u l-Istati Membri tagħha fid-19 ta' Novembru 2008 skont id-Deċiżjoni tal-Kunsill 2009/330/KE (1)

               (2)

               Il-Protokoll għandu jkun konkluż.

         IDDEĊIDEW KIF ĠEJ:
   Artikolu 1
   Il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, qiegħed b'dan jiġi approvat f'isem il-Komunità Ewropea, il-Komunità Ewropea tal-Enerġija Atomika u l-Istati Membri.
   Artikolu 2
   Il-President tal-Kunsill, f'isem il-Komunità u l-Istati Membri tagħha, għandu jiddepożita l-istrumenti ta' approvazzjoni previsti fl-Artikolu 11 tal-Protokoll. Il-President tal-Kummissjoni għandu fl-istess waqt jiddepożita dawn l-istrumenti f'isem il-Komunità Ewropea tal-Enerġija Atomika.

      Magħmul fi Brussell, is-26 ta’ Frar 2009.

            Għall-Kunsill

            Il-President

         I. LANGER

            Għall-Kummissjoni

            Il-President

         José Manuel BARROSO

      (1)  Ara paġna 1 ta' dan il-Ġurnal Uffiċjali.


title: Deċiżjoni tal-Kunsill 2013/365/PESK tad- 9 ta’ Lulju 2013 li temenda d-Deċiżjoni 2012/329/PESK li testendi l-mandat tar-Rappreżentant Speċjali tal-Unjoni Ewropea għall-Qarn tal-Afrika

text:
               10.7.2013

               MT

               Il-Ġurnal Uffiċjali tal-Unjoni Ewropea

               L 189/8

         DEĊIŻJONI TAL-KUNSILL 2013/365/PESK
   tad-9 ta’ Lulju 2013
   li temenda d-Deċiżjoni 2012/329/PESK li testendi l-mandat tar-Rappreżentant Speċjali tal-Unjoni Ewropea għall-Qarn tal-Afrika
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fit-8 ta' Diċembru 2011, il-Kunsill adotta d-Deċiżjoni 2011/819/PESK (1) biex ħatar lis-Sur Alexander RONDOS bħala r-Rappreżentant Speċjali tal-Unjoni Ewropea (RSUE) għall-Qarn tal-Afrika.

               (2)

               Fil-25 ta' Ġunju 2012, il-Kunsill adotta d-Deċiżjoni 2012/329/PESK (2) biex estenda l-mandat tar-RSUE sat-30 ta' Ġunju 2013.

               (3)

               Il-mandat tar-RSUE għandu jiġi estiż b'perijodu ieħor ta' erba' xhur.

               (4)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2012/329/PESK hija b'dan emendata kif ġej:

               (1)

               L-Artikolu 1 huwa sostitwit b'dan li ġej:
               “Artikolu 1
               Rappreżentant Speċjali tal-Unjoni
               Il-mandat tas-Sur Alexander RONDOS bħala r-RSUE għall-Qarn tal-Afrika huwa b'dan estiż sal-31 ta' Ottubru 2013. Il-mandat tar-RSUE jista' jiġi terminat qabel dan, jekk il-Kunsill jiddeċiedi hekk, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).
               Għall-finijiet tal-mandat tar-RSUE, il-Qarn tal-Afrika huwa definit bħala li jikkonsisti mir-Repubblika ta' Ġibuti, l-Istat tal-Eritrea, ir-Repubblika Demokratika Federali tal-Etjopja, ir-Repubblika tal-Kenja, ir-Repubblika Federali tas-Somalja, ir-Repubblika tas-Sudan, ir-Repubblika tas-Sudan t'Isfel u r-Repubblika tal-Uganda. Għal kwistjonijiet b'implikazzjonijiet reġjonali usa', inkluża l-piraterija, ir-RSUE għandu jiddjaloga ma' pajjiżi u entitajiet reġjonali lil hinn mill-Qarn tal-Afrika, skont kif ikun meħtieġ.
               Fid-dawl tal-ħtieġa ta' approċċ reġjonali lejn l-isfidi interrelatati li bihom huwa ffaċċjat ir-reġjun, ir-RSUE għall-Qarn tal-Afrika għandu jaħdem b'konsultazzjoni mill-qrib mar-RSUE għas-Sudan u s-Sudan t’Isfel li għandu jibqa' jkollu r-responsabbiltà ewlenija għal dawk iż-żewġ pajjiżi.”

               (2)

               L-Artikolu 5(1) huwa sostitwit b’dan li ġej:
               “1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta’ Lulju 2012 sal-31 ta' Ottubru 2013 għandu jkun ta' EUR 4 900 000.”

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Lulju 2013.

      Magħmul fi Brussell, id-9 ta’ Lulju 2013.

            Għall-Kunsill

            Il-President

         R. ŠADŽIUS

      (1)  ĠU L 327, 9.12.2011, p. 62.

      (2)  ĠU L 165, 26.6.2012, p. 62.